**VÝZVA NA PREDKLADANIE PONÚK**

**k zákazke s nízkou hodnotou podľa ust. § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o VO“)**

**na predmet zákazky: “Zabezpečenie online mediálneho priestoru pre mediálnu kampaň OP KŽP“**

**1.** **Identifikácia obstarávateľskej organizácie**

Názov: Slovenská agentúra životného prostredia

Sídlo: Tajovského 28, 975 90 Banská Bystrica

Štát: Slovenská republika

IČO: 00 626 031

DIČ: 2021125821

IČ DPH: SK2021125821

URL: [www.sazp.sk](http://www.sazp.sk)

Profil: <https://www.uvo.gov.sk/vyhladavanie-profilov/zakazky/1457>

Zastúpený: RNDr. Richard Müller, PhD., generálny riaditeľ

Bankové spojenie: Štátna pokladnica SR

IBAN: SK37 8180 0000 0070 0038 9214

SK15 8180 0000 0070 0038 9222

BIC (SWIFT): SPSRSKBA

Kontaktná osoba: PhDr. Petra Baričová

Telefón: +421 48/4374201

E-mail: [obstaravanie@sazp.sk](mailto:obstaravanie@sazp.sk)

**2. Predmet zákazky**

**2.1. Názov predmetu zákazky:**

“Zabezpečenie online mediálneho priestoru pre mediálnu kampaň OP KŽP“

2.1.1 CPV kód, hlavný slovník, hlavný predmet:

79340000-9 Reklamné a marketingové služby

**2.2. Opis predmetu zákazky:**

2.2.1. Predmetom zákazky je zabezpečenie online mediálneho priestoru pre mediálnu kampaň OP KŽP pre Slovenskú agentúru životného prostredia.

Nákup online mediálneho priestoru sa viaže na nasledovné médiá:

- [www.aktuality.sk](http://www.aktuality.sk),

- [www.sport.sk](http://www.sport.sk),

- [www.azet.sk](http://www.azet.sk),

- [www.cas.sk](http://www.cas.sk),

- [www.casprezeny.sk](http://www.casprezeny.sk),

- [www.eva.sk](http://www.eva.sk),

- [www.adam.sk](http://www.adam.sk),

- [www.correctgreen.sk](http://www.correctgreen.sk),

- [www.zoznam.sk](http://www.zoznam.sk),

- [www.topky.sk](http://www.topky.sk),

- [www.pravda.sk](http://www.pravda.sk),

- [www.hnonline.sk](http://www.hnonline.sk),

Poskytovateľ poskytne plnenie nasledovných služieb pre Objednávateľa:

* nákup mediálneho priestoru vo vybranom online priestore;
* dodanie požadovaného formátu mediálnej kampane vybranému online priestoru na zverejnenie;
* zabezpečenie schválenia spracovaného formátu mediálnej kampane k náhľadu pred zverejnením Objednávateľom;
* monitorovanie zverejnenia formátu mediálnej kampane a ich predkladanie Objednávateľovi v elektronickej verzii;
* Objednávateľ si vyhradzuje právo na schválenie spracovania formátu mediálnej kampane.

**2.3 Požadovaný rozsah plnenia:**

Rozsah plnenia je uvedený v bode 2.2 Opis predmetu zákazky

**3.** **Miesto a lehota poskytnutia predmetu zákazky**

**3.1. Miesto dodávania predmetu zákazky:**

* sídlo obstarávateľskej organizácie.

**3.2.** **Lehota poskytnutia predmetu zákazky**

Lehota poskytnutia predmetu zákazky je uvedená v bode 3.3. Trvanie zmluvy alebo lehoty uskutočnenia.

**3.3.** **Trvanie zmluvy alebo lehoty uskutočnenia:**

Zmluva bude uzatvorená na dobu určitú, t.j. do splnenia všetkých záväzkov zmluvných strán.

**3.4. Zdroj finančných prostriedkov**

Predmet zákazky bude financovaný z OP KŽP, pripravovaný projekt Technickej pomoci.

3.5 Predpokladaná hodnota zákazky:62 336,00 Eur bez DPH

1. **Zmluva**
   1. Typ zmluvy na poskytnutie predmetu zákazky: Zmluva o poskytnutí služieb uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov.
   2. Návrh zmluvy tvorí prílohu č. 2 tejto výzvy a v editovateľnej podobe je možné si ju vyžiadať od kontaktnej osoby obstarávateľskej organizácie uvedenej v bode 1 tejto výzvy.
2. **Príprava ponuky**
   1. **Vyhotovenie ponuky**
      1. Ponuka musí byť vyhotovená v písomnej forme, ktorá zabezpečí trvalé zachytenie jej obsahu.
      2. Ponuka a ďalšie doklady, vyhlásenia, potvrdenia a dokumenty musia byť predložené v slovenskom jazyku.
      3. Uchádzač predloží ponuku v jednom origináli.
   2. **Mena a ceny uvádzané v ponuke**
      1. Uchádzač stanoví cenu za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.
      2. Ak je uchádzač zdaniteľnou osobou pre DPH v zmysle príslušných predpisov (ďalej len „zdaniteľná osoba“), navrhovanú zmluvnú cenu uvedie v EUR bez DPH.
      3. Zmluvná cena uvedená v ponuke uchádzača v návrhu zmluvy musí platiť počas celého obdobia trvania zmluvy a nie je možné ju zvýšiť.
      4. Ak uchádzač nie je platiteľom DPH, uvedie navrhovanú zmluvnú cenu celkom (netto cena). Na skutočnosť, že nie je platiteľom DPH, upozorní v ponuke. V prípade, že uchádzač bude v čase predkladania ponuky neplatiteľom DPH, avšak v nadväznosti na výšku hodnoty zákazky sa ním stane počas plnenia zmluvy, musí do ponuky uviesť takú cenu, ktorá bude konečná i po prípadnom pripočítaní DPH po tom, ako sa stane platiteľom DPH. Je na zvážení uchádzača, ako konečnú cenu vypočíta (po zohľadnení ním predpokladaného obratu a s tým súvisiacej povinnosti na registráciu pre DPH), avšak cena, ktorú uvedie, bude pokladaná za konečnú z pohľadu v budúcnosti započítavanej DPH. Výnimku z nemožnosti zmeniť konečnú cenu bude tvoriť zákonná zmena sadzby DPH, platnej v mieste dodania zdaniteľného plnenia počas plnenia zmluvy – konečná cena sa upraví o takúto zmenu voči sadzbe DPH, platnej a účinnej v čase predkladania ponúk v tomto postupe verejného obstarávania.
      5. V prípade, že uchádzač je platiteľom DPH, avšak jeho sídlo je v inom členskom štáte Európskej únie alebo sídli mimo EÚ, uvedie v ponuke cenu, ktorá bude rozdelená na ním navrhovanú cenu bez DPH a výšky DPH podľa slovenských právnych predpisov (v súčasnosti 20%), aj keď samotnú DPH nebude v súlade s komunitárnym alebo iným právom fakturovať. Ak je verejný obstarávateľ neplatiteľ DPH a je povinný podať samostatné daňové priznanie ku DPH z dôvodu prijatia tovaru alebo služieb z iného členského štátu alebo z tretej krajiny, ku cene bez DPH sa pripočíta výška DPH podľa slovenských právnych predpisov.

**6. Obsah ponuky a podmienky účasti**

6.1 Ponuka predložená uchádzačom musí obsahovať vyhlásenia, potvrdenia, doklady a dokumenty podľa bodov **6.2**, **6.3**, **6.4**, **6.5**, **6.6** a **6.7** tejto Výzvy, vo forme uvedenej v tejto Výzve, doplnené tak ako je to stanovené v tomto bode Výzvy. Uchádzač nie je oprávnený meniť znenie vyhlásení, potvrdení, dokladov a dokumentov, ktorých vzory sú súčasťou tejto Výzvy, je však oprávnený a povinný tieto správne a pravdivo vyplniť podľa požiadaviek uvedených v tejto Výzve. Potvrdenia, doklady a dokumenty podľa bodov **6.2**, **6.3**, **6.4**, a **6.7** tejto Výzvy je možné nahradiť čestným vyhlásením, v ktorom uchádzač vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil. Uchádzač môže v čestnom vyhlásení uviesť aj informácie o dokladoch, ktoré sú priamo a bezodplatne prístupné v elektronických databázach, vrátane informácií potrebných na prístup do týchto databáz a informácie o dokladoch, ktoré verejnému obstarávateľovi predložil v inom verejnom obstarávaní a sú naďalej platné. Doklady preukazujúce splnenie podmienok účasti predkladá verejnému obstarávateľovi úspešný uchádzač do 5 pracovných dní odo dňa doručenia výzvy od verejného obstarávateľa na predloženie takýchto potvrdení, dokladov a dokumentov.

**6.2 Vyhlásenia, potvrdenia, doklady a dokumenty, prostredníctvom ktorých uchádzač preukazuje splnenie podmienok účasti týkajúcich sa osobného postavenia:**

* 1. Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia uvedené nižšie:

i) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisovv Slovenskej republike alebo v štáte sídla, miesta podnikania alebo obvyklého pobytu

ii) je oprávnený dodávať tovar, uskutočňovať stavebné práce alebo poskytovať službu,

iii) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

* 1. Uchádzač, preukazuje splnenie podmienok účasti týkajúce sa osobného postavenia:
     1. písm. a), bod i) doloženým potvrdením zdravotnej poisťovne a Sociálnej poisťovne nie starším ako tri mesiace,
     2. písm. a), bod ii) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,
     3. písm. a), bod iii) doloženým čestným vyhlásením (vzor v prílohe č. 4 tejto Výzvy)
  2. Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených vyššie alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
  3. Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.
  4. Hospodársky subjekt vo verejnom obstarávaní môže preukázať splnenie podmienok účasti osobného postavenia podľa § 152 ods. 1 Zákona o VO zápisom do zoznamu hospodárskych subjektov. Uchádzač zapísaný v zozname hospodárskych subjektov podľa Zákona o VO nie je povinný v procese verejného obstarávania predkladať vyššie uvedené doklady na preukázanie osobného postavenia.
  5. Obstarávateľská organizácia uzná rovnocenný zápis alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Obstarávateľská organizácia musí prijať aj iný rovnocenný doklad predložený uchádzačom.
  6. Obstarávateľská organizácia pri vyhodnocovaní splnenia podmienok účasti osobného postavenia overí zapísanie hospodárskeho subjektu v zozname hospodárskych subjektov, ak uchádzač nepredložil vyššie uvedené doklady alebo iný rovnocenný zápis alebo potvrdenie o zápise podľa § 152 ods. 3 Zákona o VO.
  7. Hospodársky subjekt vo verejnom obstarávaní môže preukázať splnenie podmienok účasti osobného postavenia podľa § 152 ods. 1 Zákona o VO zápisom do zoznamu hospodárskych subjektov. Uchádzač zapísaný v zozname hospodárskych subjektov podľa Zákona o VO nie je povinný v procese verejného obstarávania predkladať vyššie uvedené doklady na preukázanie osobného postavenia.

Doklad podľa **§ 32 ods. 2 písm. e)** ZVO (doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky), ktorý uchádzač alebo záujemca nemusí predkladať, nakoľko **verejný obstarávateľ je oprávnený použiť údaje z informačného systému verejnej správy podľa osobitného predpisu** (zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii). V prípade podmienky účasti podľa § 32 ods. 2 písm. e) ZVO (doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky) uvedené pravidlo platí pre hospodárske subjekty (uchádzačov alebo záujemcov) taxatívne vymenované v § 2 ods. 2 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov. V ostatných prípadoch je uchádzač alebo záujemca naďalej povinný predložiť doklad preukazujúci splnenie predmetnej podmienky účasti týkajúcej sa osobného postavenia.

**6.3 Vyhlásenia, potvrdenia, doklady a dokumenty, prostredníctvom ktorých uchádzač preukazuje splnenie podmienok účasti týkajúcich sa finančného a ekonomického postavenia:**

**6.3.1** Uchádzač musí spĺňať podmienky účasti týkajúce sa finančného a ekonomického postavenia podľa ustanovenia § 33 ods. 1 písm. d) Zákona o VO.

**Splnenie vyššie uvedeného uchádzač preukáže predložením:**

* prehľadu o celkovom obrate za predchádzajúce tri hospodárske roky, resp. za roky, za ktoré sú dostupné v závislosti od vzniku alebo začatia prevádzkovania činnosti.
* Dosiahnutý celkový obrat uchádzača súhrnne za predchádzajúce tri hospodárske roky, resp. za roky, za ktoré sú dostupné v závislosti od vzniku alebo začatia prevádzkovania činnosti, musí byť **minimálne vo výške 130 000,- EUR (slovom: jedenstotridsať tisíc eur.).**
* Uchádzač k prehľadom o celkovom obrate predloží aj výkazy ziskov a strát alebo výkazy o príjmoch a výdavkoch, potvrdené príslušným daňovým úradom, audítorom alebo iným príslušným orgánom za predchádzajúce tri hospodárske roky, resp. za roky, za ktoré sú dostupné v závislosti od vzniku alebo začatia prevádzkovania činnosti.
* Uchádzač predloží prehľad o celkovom obrate vo forme prehľadnej tabuľky, v ktorej bude uvedený celkový obrat uchádzača za jednotlivé roky uvedený v mene Euro. K prepočtu cudzej meny na Euro sa použije kurz Európskej centrálnej banky platný ku dňu zverejnenia výzvy na webovom sídle:

https://www.partnerskadohoda.gov.sk/zverejnovanie-zakaziek-nad-30-000-eur-a-zakaziek-vyhlasenych-osobou-ktorej-verejny-obstaravatel-poskytne-50-a-menej-financnych-prostriedkov-z-nfp-pre-sluzby/

* Ak uchádzač eviduje výkaz ziskov a strát alebo výkaz o príjmoch a výdavkoch na oficiálnom internetovom sídle štátneho orgánu SR (napr. Register účtovných závierok Ministerstva financií Slovenskej republiky), nemusí predkladať overený výkaz ziskov a strát alebo overený výkaz o príjmoch a výdavkoch, ale odkáže na tento výkaz vhodným spôsobom, napr. hypertextovou linkou a predloží o tejto skutočnosti čestné vyhlásenie.
* Uchádzač predloží čestné vyhlásenie podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Pre vyvrátenie akýchkoľvek pochybností, uchádzač v čestnom vyhlásení uvedie, či je čestné vyhlásenie podpísané uchádzačom, alebo jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch a to tak, že k právnemu úkonu vykonanému v písomnej forme pripojí k svojmu menu svoj podpis a hodnoverne preukáže, že je oprávnený konať v mene uchádzača v záväzkových vzťahoch.

**6.4 Vyhlásenia, potvrdenia, doklady a dokumenty, prostredníctvom ktorých uchádzač preukazuje splnenie podmienok účasti týkajúcich sa technickej a odbornej spôsobilosti:**

6.4.1 Uchádzač musí spĺňať podmienky účasti týkajúce sa technickej spôsobilosti podľa ustanovenia § 34 ods. 1 písm. a) Zákona o VO.

**Splnenie vyššie uvedeného uchádzač preukáže predložením:**

* zoznamom poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov;
* Požaduje sa, aby uchádzač v rámci tohto zoznamu preukázal, že poskytoval služby súvisiace s nákupom on-line mediálneho priestoru
* Obstarávateľská organizácia požaduje, aby dosiahnutý objem poskytovaných služieb v predmete zákazky v celkovom súhrne **bol minimálne vo výške 62 000,- EUR bez DPH** (slovom: šesťdesiatdvatisíc eur bez DPH) spolu za predchádzajúce tri roky ku dňu zverejnenia verejného obstarávania na webovom sídle:

https://www.partnerskadohoda.gov.sk/zverejnovanie-zakaziek-nad-30-000-eur-a-zakaziek-vyhlasenych-osobou-ktorej-verejny-obstaravatel-poskytne-50-a-menej-financnych-prostriedkov-z-nfp-pre-sluzby/

* K prepočtu cudzej meny na Euro sa použije kurz Európskej centrálnej banky platný ku dňu vyhlásenia verejného obstarávania

https://www.partnerskadohoda.gov.sk/zverejnovanie-zakaziek-nad-30-000-eur-a-zakaziek-vyhlasenych-osobou-ktorej-verejny-obstaravatel-poskytne-50-a-menej-financnych-prostriedkov-z-nfp-pre-sluzby/

6.4.2 Uchádzač musí spĺňať podmienky účasti týkajúce sa technickej spôsobilosti podľa ustanovenia § 34 ods. 1 písm. g) Zákona o VO.

**Splnenie vyššie uvedeného uchádzač preukáže predložením:**

* údajov o vzdelaní a odbornej praxi alebo o odbornej kvalifikácii osôb určených na plnenie Zmluvy.

6.4.2.1 Minimálna požadovaná úroveň štandardu:

Uchádzač musí preukázať svoju odbornú spôsobilosť na poskytovanie služieb potvrdením, že má k dispozícii nižšie uvedených expertov spĺňajúcich stanovené požiadavky. Nižšie uvedené požiadavky na expertov uchádzač preukáže:

1. predložením profesijného životopisu, s minimálnym obsahom:

* meno a priezvisko experta,
* dosiahnuté vzdelanie,
* súčasná pracovná pozícia,
* kvalifikácia vzťahujúca sa k predmetu zákazky,
* prehľad profesijnej praxe vzťahujúcej sa k požadovanej činnosti experta,
* vlastnoručný podpis experta.

1. predložením dokladu (stačí kópia, neoverená) o najvyššom dosiahnutom vzdelaní experta (vo vzťahu k požiadavke na vzdelanie príslušný stupeň vzdelania experta):

Expert č. 1 – min. jeden (1) expert Mediálny nákupca

Minimálne požiadavky:

1. Minimálne vysokoškolské vzdelanie II. stupňa – uchádzač túto podmienku preukáže spôsobom podľa bodu 6.4.2.1 písm. b) tejto Výzvy,
2. najmenej päť rokov odbornej praxe v danej oblasti – uchádzač túto podmienku preukáže spôsobom podľa bodu 6.4.2.1 písm. a) tejto Výzvy;

Expert č. 2 – min. jeden (1) expert Mediálny stratég

Minimálne požiadavky:

1. Minimálne vysokoškolské vzdelanie II. stupňa– uchádzač túto podmienku preukáže spôsobom podľa bodu 6.4.2.1 písm. b) tejto Výzvy,
2. najmenej 5 rokov odbornej praxe v danej oblasti – uchádzač túto podmienku preukáže spôsobom podľa bodu 6.4.2.1 písm. a) tejto Výzvy;

Expert č. 3 – min. jeden (1) expert na digitálne médiá

Minimálne požiadavky:

1. Minimálne vysokoškolské vzdelanie II. stupňa– uchádzač túto podmienku preukáže spôsobom podľa bodu 6.4.2. písm. b) tejto Výzvy,
2. najmenej 5 rokov odbornej praxe v danej oblasti – uchádzač túto podmienku preukáže spôsobom podľa bodu 64.2. písm. a) tejto Výzvy;

6.5 **Vlastný návrh ceny** plnenia Predmetu zákazky špecifikovaného v tejto Výzve a súčasne v súlade s informáciami uvedenými v Prílohe č. 1 tejto Výzvy.

6.6 Vyplnená Zmluva o poskytovaní služieb v jednom rovnopise a podpísaná oprávnenou osobou konajúcou za uchádzača, tvorí Prílohu č. 2 k tejto Výzve.

6.7 Uchádzač môže na preukázanie finančného a ekonomického postavenia alebo technickej spôsobilosti alebo odbornej spôsobilosti využiť kapacity inej osoby, bez ohľadu na ich právny vzťah. V takomto prípade musí uchádzač obstarávateľskej organizácii preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie finančného alebo ekonomického postavenia alebo technickej spôsobilosti alebo odbornej spôsobilosti. Túto skutočnosť preukazuje záujemca alebo uchádzač písomnou zmluvou uzavretou s osobou, ktorej kapacitami mieni preukázať svoje ekonomické alebo finančné postavenie alebo svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie finančného alebo ekonomického postavenia alebo technickej spôsobilosti alebo odbornej spôsobilosti musí preukázať oprávnenie dodávať tovar alebo poskytovať službu vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté.

1. **Podmienky predkladania cenovej ponuky** 
   1. **Náklady na ponuku**

Všetky náklady a výdavky spojené s prípravou a predložením ponuky znáša uchádzač bez finančného nároku voči obstarávateľskej organizácii, bez ohľadu na výsledok obstarávania. Ponuky doručené na adresu obstarávateľskej organizácie a predložené v lehote na predkladanie ponúk sa uchádzačom nevracajú. Zostávajú ako súčasť dokumentácie obstarávania.

* 1. **Uchádzač oprávnený predložiť ponuku**

Ponuku môže predložiť fyzická osoba alebo právnická osoba, ktorá na trhu poskytuje požadovanú službu. Ak ponuku predloží fyzická osoba alebo právnická osoba alebo skupina takýchto osôb, ktorá nespĺňa túto podmienku, nebude možné takúto ponuku zaradiť do vyhodnotenia. Uchádzač môže predložiť iba jednu ponuku.

Obchodná spoločnosť, ktorej zakladateľom alebo spoločníkom je politická strana alebo hnutie, nemôže byť uchádzačom. Ak ponuku predloží takáto právnická osoba, nebude možné jej ponuku zaradiť do vyhodnotenia.

**8.Spôsob a lehota na predkladanie ponúk**

* 1. Lehotu na predkladanie ponúk obstarávateľská organizácia stanovila **do 25.02.2020 do 13,00 hod. miestneho času.**
  2. Ponuky záujemcov je potrebné doručiť v lehote na predkladanie ponúk na adresu sídla obstarávateľskej organizácie.
     1. V prípade osobného doručenia, záujemcovia doručia ponuku v lehote na predkladanie ponúk do podateľne na adresu sídla obstarávateľskej organizácie.
     2. Ponuka záujemcu predložená po uplynutí lehoty na predkladanie ponúk sa vráti záujemcovi neotvorená.
     3. Uchádzač môže svoju cenovú ponuku vziať späť, odvolať alebo zmeniť len do lehoty na predkladanie ponúk.
  3. **Lehota viazanosti cenovej ponuky**
     1. Lehotu viazanosti ponúk obstarávateľská organizácia stanovila do 30.04.2020.
     2. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej obstarávateľskou organizáciou.
  4. **Označenie predmetu e-mailu ponuky**

označenie “Zabezpečenie online mediálneho priestoru pre mediálnu kampaň OP KŽP“

1. **Hodnotenie ponúk a oznámenie výsledkov**
   1. **Kritéria na hodnotenie ponúk:**

Najnižšia cena za celý predmet zákazky v € s DPH v zmysle Prílohy č. 1 - Návrh na plnenie kritéria k tejto Výzve.

Vyhodnotenie ponúk uchádzačov je neverejné.

* 1. **Oznámenie výsledkov**

Každému uchádzačovi bude doručené písomné alebo elektronické oznámenie o výsledku posúdenia ním predloženej ponuky.

* 1. **Obstarávateľská organizácia si vyhradzuje právo neprijať ani jednu z predložených ponúk.**

1. **Obchodné podmienky**

Plnenie s úspešným uchádzačom, ktorého ponuka bola prijatá, bude realizované na základe Zmluvy, ktorá tvorí Prílohu č. 2 tejto Výzvy.

V Banskej Bystrici dňa 17.02.2020

**Prílohy:**

Príloha č. 1 - Návrh na plnenie kritéria

Príloha č. 2 - Zmluva o poskytnutí služieb

Príloha č. 3 – Opis predmetu zákazky

Príloha č. 4 (vzor)

.............................................................................

RNDr. Richard Müller, PhD., generálny riaditeľ

Slovenská agentúra životného prostredia

Príloha č. 1 - Návrh na plnenie kritéria k Výzve (Položkový rozpočet)

**Návrh na plnenie kritéria**

“Zabezpečenie online mediálneho priestoru pre mediálnu kampaň OP KŽP“

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ONLINE 2020** |  |  |  |  |  |  |  |  |  |
| **Médium** | **Formát** | **Umiestenenie** | **Rozmer / Dimenzia** | **Forma nákupu** | **Počet nasadení** | **Počet impresii, klikov, uverejnení** | **CPT/**  **Jednotková**  **cena** | **Cena spolu bez DPH** | **Cena spolu s DPH** |
| www.aktuality.sk, www.sport.sk, www.azet.sk | leaderboard | floating | 990x250 | balík IMP | 1 | 1 000 000 impresií / balík | …. EUR | …. EUR | …. EUR |
| [www.cas.sk](http://www.cas.sk/) | leaderboard | floating | 990x250 | balík IMP | 3 | 500 000 impresií / balík | …. EUR | …. EUR | …. EUR |
| www.casprezeny.sk, www.eva.sk, www.adam.sk | leaderboard | floating | 990x250 | IMP | 3 | 500 000  impresií / CPT | …. EUR | …. EUR | …. EUR |
| zoznam.sk/topky.sk | PR článok | sekcia | text + obrázok +video | fix | 2 | n/a | …. EUR | …. EUR | …. EUR |
| www.pravda.sk | PR článok | sekcia | text + obrázok +video | fix | 2 | n/a | …. EUR | …. EUR | …. EUR |
| www.hnonline.sk | PR článok | sekcia | text + obrázok +video | fix | 2 | n/a | …. EUR | …. EUR | …. EUR |
| www.correctgreen.sk | PR článok | homepage | homepage 1 | uverejnenie | 10 | 10 uverejnení | …. EUR | …. EUR | …. EUR |
| FB+Insta share + produkcia | FB+Insta | picture/video +text | uverejnenie | 10 | 10 uverejnení | …. EUR | …. EUR | …. EUR |
| newsletter | email | picture+text | email distribucia | 10 | 10 uverejnení | …. EUR | …. EUR | …. EUR |
| **Cena pre rok 2020** | | | | | | | | …. EUR | …. EUR |

|  |  |
| --- | --- |
| Obchodné meno uchádzača: |  |
| Adresa uchádzača: |  |
| Meno oprávnenej osoby podpisovať za firmu: |  |
| Meno kontaktnej osoby a jej funkcia: |  |
| Číslo tel./mobilu kontaktnej osoby: |  |
| E-mail kontaktnej osoby: |  |

* Som platcom DPH v Slovenskej republike:

áno nie (nehodiace sa prečiarknite)

V ............................................, dňa ………………………….

........................................................................

podpis uchádzača alebo osoby oprávnenej

konať za uchádzača

Prílohe č. 3 – Opis predmetu zákazky

Predmetom zákazky je výber dodávateľa na zabezpečenie online mediálneho priestoru pre mediálnu kampaň OP KŽP pre Slovenskú agentúru životného prostredia.

Nákup online mediálneho priestoru sa viaže na nasledovné médiá:

- [www.aktuality.sk](http://www.aktuality.sk),

- [www.sport.sk](http://www.sport.sk),

- [www.azet.sk](http://www.azet.sk),

- [www.cas.sk](http://www.cas.sk),

- [www.casprezeny.sk](http://www.casprezeny.sk),

- [www.eva.sk](http://www.eva.sk),

- [www.adam.sk](http://www.adam.sk),

- [www.correctgreen.sk](http://www.correctgreen.sk),

- [www.zoznam.sk](http://www.zoznam.sk),

- [www.topky.sk](http://www.topky.sk),

- [www.pravda.sk](http://www.pravda.sk),

- [www.hnonline.sk](http://www.hnonline.sk),

Poskytovateľ poskytne plnenie nasledovných služieb pre Objednávateľa:

- nákup mediálneho priestoru vo vybranom online priestore;

- dodanie požadovaného formátu mediálnej kampane vybranému online priestoru na zverejnenie;

- zabezpečenie schválenia spracovaného formátu mediálnej kampane k náhľadu pred zverejnením Objednávateľom;

- monitorovanie zverejnenia formátu mediálnej kampane a ich predkladanie Objednávateľovi v elektronickej verzii.

- Objednávateľ si vyhradzuje právo na schválenie spracovania formátu mediálnej kampane

Predpokladaný časový harmonogram: Od Marec 2020 do Mája 2020

Príloha č. 2 - Zmluva o poskytnutí služieb k Výzve

**Zmluva o poskytnutí služieb**

uzatvorená podľa ust. § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Zmluva“)

**Zabezpečenie online mediálneho priestoru pre mediálnu kampaň OP KŽP**

**Zmluvné strany:**

**1. Objednávateľ:**

Názov: **Slovenská agentúra životného prostredia**

Sídlo: Tajovského 28, 975 90 Banská Bystrica

Štát: Slovenská republika

IČO: 00 626 031

DIČ: 2021125821

Zastúpený: RNDr. Richard Müller, PhD., generálny riaditeľ̌

Bankové spojenie: Štátna pokladnica

IBAN: SK37 8180 0000 0070 0038 9214

SK15 8180 0000 0070 0038 9222

BIC (SWIFT): SPSRSKBA

Kontaktná osoba: Mgr. Miroslava Gogová, vedúca odboru podpory riadenia a publicity, tel.: 00421 906 314 008

(ďalej len„**Objednávateľ**“)

**2. Dodávateľ:**

Názov: .................................................................

Sídlo: .................................................................

Štát: .................................................................

IČO: .................................................................

DIČ: .................................................................

IČ DPH: .................................................................

Bankové spojenie: .................................................................

IBAN: .................................................................

Zápis v: .................................................................

Zastúpený: .................................................................

(ďalej len **„Dodávateľ**“ a spolu s objednávateľom ako **„Zmluvné strany“**)

**Preambula**

Táto Zmluva je uzavretá na základe výsledku obstarávania, na základe ktorého Dodávateľ ako uchádzač uspel v obstarávaní vyhlásenom Objednávateľom ako verejným obstarávateľom na predloženie ponuky na predmet zákazky: **„Zabezpečenie online mediálneho priestoru pre mediálnu kampaň OP KŽP“**.

**Článok 1.**

**Účel zmluvy**

* 1. Účelom tejto Zmluvy je upraviť vzájomné práva a povinnosti Zmluvných strán pri poskytovaní služieb bližšie špecifikovaných v článku 2 tejto zmluvy.

**Článok 2.**

**Predmet zmluvy**

* 1. Predmetom tejto Zmluvy je zabezpečenie online mediálneho priestoru pre mediálnu kampaň OP KŽP pre Objednávateľa na nasledovných portáloch:

- [www.aktuality.sk](http://www.aktuality.sk),

- [www.sport.sk](http://www.sport.sk),

- [www.azet.sk](http://www.azet.sk),

- [www.cas.sk](http://www.cas.sk),

- [www.casprezeny.sk](http://www.casprezeny.sk),

- [www.eva.sk](http://www.eva.sk),

- [www.adam.sk](http://www.adam.sk),

- [www.correctgreen.sk](http://www.correctgreen.sk),

- [www.zoznam.sk](http://www.zoznam.sk),

- [www.topky.sk](http://www.topky.sk),

- [www.pravda.sk](http://www.pravda.sk),

- [www.hnonline.sk](http://www.hnonline.sk),

v období  bližšie špecifikovanom v Prílohe č. 3 – Opis predmetu zákazky.

* 1. Dodávateľ sa zaväzuje, že pre Objednávateľa poskytne nákup mediálneho priestoru vo vybranom online priestore, dodá požadovaný formát mediálnej kampane vybranému online priestoru na zverejnenie, zabezpečí schválenie spracovaného formátu mediálnej kampane k náhľadu pred zverejnením Objednávateľom a zabezpečí monitorovanie zverejnenia formátu mediálnej kampane a jeho predkladanie Objednávateľovi v elektronickej verzii, pričom Objednávateľ si vyhradzuje právo na schválenie spracovania formátu mediálnej kampane.
  2. Dodávateľ sa zaväzuje poskytovať Objednávateľovi služby tvoriace predmet Zmluvy za podmienok dohodnutých v tejto Zmluve.
  3. Objednávateľ sa zaväzuje prevziať od Dodávateľa výsledky poskytovaných služieb tvoriace predmet Zmluvy a zaplatiť za tieto služby odmenu dohodnutú podľa článku 5. tejto Zmluvy.

**Článok 3.**

**Práva a povinnosti Zmluvných strán**

3.1 Objednávateľ sa zaväzuje že Dodávateľovi poskytne všetky podklady nevyhnutne potrebné k inzercii.

**Článok 4.**

**Spôsob a termín dodávania služieb**

* 1. Dodávateľ je povinný poskytnúť služby, ktoré sú predmetom Zmluvy, podľa požiadaviek Objednávateľa a v lehotách zadefinovaných v Prílohe č. 2 tejto Zmluvy.
  2. Dodávateľ je povinný poskytnúť služby, ktoré sú predmetom Zmluvy v súlade s právnymi predpismi platnými v SR a na základe pokynov Objednávateľa.
  3. Dodávateľ je povinný zachovávať mlčanlivosť o informáciách poskytnutých  
     Objednávateľom v súvislosti s dodávaním služieb, ktoré sú predmetom Zmluvy, a to aj po zániku platnosti tejto Zmluvy.
  4. Dodávateľ je oprávnený odmietnuť poskytnutie služieb, ktoré sú predmetom Zmluvy, ak Objednávateľ ani na požiadanie neposkytne Dodávateľovi potrebné podklady a súčinnosť.
  5. Objednávateľ je oprávnený kedykoľvek aktualizovať svoje požiadavky a dávať Dodávateľovi pokyny pri poskytovaní služieb, ktoré sú predmetom Zmluvy.
  6. Objednávateľ je povinný poskytnúť Dodávateľovi pravdivé informácie, ktoré majú vplyv na povahu a spôsob uskutočnenia požadovaných služieb, ktoré sú predmetom Zmluvy a nesmie zamlčať žiadne informácie, dôležité pre poskytnutie týchto služieb.
  7. Objednávateľ a Dodávateľ sa dohodli, že všetky informácie, ktoré si Zmluvné strany navzájom poskytnú sú dôverného charakteru a bez písomného súhlasu Zmluvných strán sa nemôžu poskytnúť tretím osobám.
  8. Zmluvné strany sú povinné si navzájom poskytnúť súčinnosť potrebnú pre poskytovanie služieb, ktoré sú predmetom Zmluvy.

**Článok 5.**

**Odmena za poskytovanie služieb**

5.1 Cena za služby, ktoré sú predmetom Zmluvy je stanovená v súlade so zákonom č. 18/1996 Z. z. o cenách v znení neskorších predpisov, pričom celková suma odmeny za poskytnutie služieb podľa tejto Zmluvy je................................................. EUR bez DPH

.......................................................EUR pri sadzbe DPH 20% a ........................................................EUR s DPH (slovom: ................................ eur).

5.2 Zmluvné strany sa dohodli na odmene za poskytnutie služieb, ktoré sú predmetom Zmluvy v rozsahu uvedenom v položkovom rozpočte, ktorý je Prílohou č. 1 tejto Zmluvy. V cene každej položky sú zarátané všetky náklady Dodávateľa súvisiace s poskytnutím danej služby a uvedená cena je konečná.

**Článok 6.**

**Fakturácia poskytnutých služieb**

* 1. Zmluvné strany sa dohodli na splatnosti faktúr v lehote 30 dní od ich doručenia na adresu Objednávateľa uvedenú v záhlaví tejto Zmluvy.
  2. Dodávateľ je oprávnený fakturovať Objednávateľovi len skutočne poskytnuté služby, ktorých počet resp. množstvo závisí od požiadaviek Objednávateľa v zmysle článku 4, bodu 4.1 Zmluvy.
  3. Faktúra musí obsahovať tieto náležitosti:
* označenie Zmluvných strán, obchodné meno, adresu, sídlo, IČO, DIČ, IČ DPH,
* názov Zmluvy,
* číslo faktúry,
* Názov Projektu:..................
* deň vystavenia a deň splatnosti faktúry,
* u faktúr s uplatnením DPH hodnotu DPH v % a v EUR,
* fakturovanú sumu v EUR,
* rozpis fakturovaných čiastok,
* označenie osoby, ktorá faktúru vystavila,
* pečiatku a podpis zodpovedného zástupcu Dodávateľa,
* označenie peňažného ústavu, číslo účtu, konštantný a variabilný symbol.
  1. V prípade, že faktúra nebude obsahovať náležitosti uvedené v tejto Zmluve, Objednávateľ je oprávnený vrátiť ju Dodávateľovi na doplnenie, v tomto prípade sa zastaví plynutie lehoty splatnosti a nová lehota splatnosti začne plynúť doručením opravenej faktúry Objednávateľovi.

**Článok 7.**

**Zodpovednosť za škodu**

7.1 Dodávateľ zodpovedá za dodávané služby, ktoré sú predmetom Zmluvy a za ich súlad s právnymi predpismi platnými v SR, ako aj za škodu, ktorá vznikne Objednávateľovi v súvislosti s porušením povinnosti Dodávateľa poskytnúť služby, ktoré sú predmetom Zmluvy.

**Článok 8.**

**Trvanie a zánik zmluvy**

* 1. Táto Zmluva je uzavretá na dobu určitú, a to po dobu splnenia všetkých záväzkov Zmluvných strán.
  2. Dodávateľ je oprávnený Zmluvu jednostranne vypovedať v prípade, že:

1. Objednávateľ neposkytne potrebnú súčinnosť pri dodávaní služieb, ktoré sú predmetom Zmluvy,
2. Objednávateľ je v omeškaní s úhradou odmeny za poskytnutie služieb, ktoré sú predmetom Zmluvy na základe článku 5 a článku 6 tejto Zmluvy o viac ako 30 dní.
   1. Objednávateľ je oprávnený Zmluvu jednostranne vypovedať v prípade, že:
3. Dodávateľ poruší akékoľvek povinnosti v súvislosti s poskytovaním služieb, ktoré sú predmetom Zmluvy,
4. Dodávateľ nebude poskytovať služby, ktoré sú predmetom Zmluvy na dostatočnej kvalitatívnej a odbornej úrovni alebo v zmysle pokynov Objednávateľa.
   1. Výpovedná lehota je 2 mesiace a začína plynúť odo dňa doručenia písomnej výpovede druhej Zmluvnej strane.
   2. Táto Zmluva zanikne aj vzájomnou písomnou dohodou oboch Zmluvných strán.

**Článok 9.**

**Zmluvné pokuty**

* 1. Dodávateľ má nárok na zaplatenie úroku z omeškania za každý aj začatý deň omeškania s platbou splatnej faktúry v zmysle Nariadenia vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
  2. Dodávateľ je povinný zaplatiť Objednávateľovi zmluvnú pokutu vo výške 0,05 % z čiastky fakturovanej Dodávateľom Objednávateľovi za službu, s poskytnutím ktorej je Dodávateľ v omeškaní, a to za každý, aj začatý deň omeškania s poskytnutím služby v zmysle tejto Zmluvy. Nárok na zmluvnú pokutu je Objednávateľ oprávnený jednostranne započítať s ktorýmkoľvek nárokom Dodávateľa voči Objednávateľovi.

**Článok 10.**

**Doručovanie**

* 1. Všetky písomnosti týkajúce sa právnych vzťahov založených medzi Zmluvnými stranami touto Zmluvou sa doručujú:

- poštou,

- treťou osobou oprávnenou doručovať zásielky,

- osobne.

* 1. Písomnosti týkajúce sa právnych vzťahov založených medzi Zmluvnými stranami touto Zmluvou sa doručujú doporučene na adresu Zmluvnej strany uvedenú v záhlaví tejto Zmluvy. Každá Zmluvná strana je povinná oznámiť druhej Zmluvnej strane každú zmenu svojho sídla podľa zásad uvedených v tomto článku do troch dní odo dňa zmeny sídla.
  2. Ak adresát neprevezme písomnosť na adrese uvedenej v tejto Zmluve, považuje sa písomnosť po troch dňoch od jej vrátenia Odosielateľovi za doručenú a to aj vtedy, ak sa adresát o tom nedozvie. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.
  3. Ak adresát neprevezme písomnosť na adrese uvedenej v záhlaví tejto Zmluvy, je Odosielateľ povinný opakovane doručiť písomnosť na adresu druhej Zmluvnej strany zapísanú v obchodnom registri alebo inom registri. Pri takomto doručení platí v celom rozsahu bod 10.3. tohto článku Zmluvy.

**Článok 11.**

**Kontrola a  Audit**

11.1 Poskytovateľ je povinný strpieť výkon kontroly, auditu súvisiaceho s predmetom tejto zmluvy kedykoľvek počas platnosti a účinnosti tejto zmluvy, a to osobami oprávnenými na výkon kontroly/auditu, ktorými sú:

a) Ministerstvo životného prostredia SR a ním poverené osoby,

b) Útvar vnútorného auditu Ministerstva životného prostredia SR / Útvar vnútornej kontroly SAŽP a nimi poverené osoby,

c) Najvyšší kontrolný úrad SR a ním poverené osoby,

d) Orgán auditu, jeho spolupracujúce orgány (Úrad vládneho auditu a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

**Článok 12.**

**Záverečné ustanovenia**

* 1. Zmluvné strany dohodli ako podmienku platnosti tejto Zmluvy, ako aj jej prípadných dodatkov, písomnú formu a dohodu o celom obsahu podpísanú obidvomi Zmluvnými stranami.
  2. Zmeny alebo doplnky tejto Zmluvy je možné robiť len vo forme písomných a očíslovaných dodatkov k tejto Zmluve podpísanými obidvomi Zmluvnými stranami.
  3. Zmluvné strany sa zaväzujú riešiť spory vyplývajúce z tejto Zmluvy prednostne formou dohody prostredníctvom svojich štatutárnych orgánov. V prípade, že spor sa nevyrieši dohodou, ktorákoľvek zo Zmluvných strán je oprávnená podať návrh na vyriešenie sporu príslušnému súdu Slovenskej republiky.
  4. Zmluvné strany sa dohodli, že záväzkové vzťahy založené touto Zmluvou, ako aj záväzkové vzťahy v tejto Zmluve výslovne neupravené sa budú riadiť príslušnými ustanoveniami zákona č. 513/1991 Zb. Obchodného zákonníka v platnom znení a ostatnými všeobecne záväznými právnymi predpismi Slovenskej republiky.
  5. Táto Zmluva je vyhotovená v piatich (2) vyhotoveniach, z ktorých Dodávateľ obdrží dve (2) vyhotovenia a Objednávateľ tri (3) vyhotovenia.
  6. Zmluvné strany týmto vyhlasujú, že túto Zmluvu si prečítali, jej obsahu porozumeli a Zmluva zodpovedá ich skutočnej, slobodnej a vážnej vôli, uzatvárajú ju dobrovoľne a na znak súhlasu s jej obsahom ju podpisujú.
  7. Táto Zmluva nadobúda platnosť dňom jej podpisu oprávnenými zástupcami oboch Zmluvných strán a účinnosť v súlade s § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „Zákon o slobode informácií) dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Poskytovateľ berie na vedomie, že táto Zmluva je povinne zverejňovanou Zmluvou podľa Zákona o slobode informácií a súhlasí s jej zverejnením v Centrálnom registri zmlúv vedenom Úradom vlády Slovenskej republiky.

Príloha:

Príloha č. 1 – Položkový rozpočet

Prílohe č. 2 – Opis predmetu zákazky

Za Objednávateľa v Banskej Bystrici Za Dodávateľa v .................

dňa ................. dňa .................

––––––––––––––––––––––––––––––––– ––––––––––––––––––––––––––––

RNDr. Richard Müller, PhD., generálny riaditeľ

Slovenská agentúra životného prostredia

Príloha č. 1: Položkový rozpočet

“Zabezpečenie online mediálneho priestoru pre mediálnu kampaň OP KŽP“

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ONLINE 2020** |  |  |  |  |  |  |  |  |  |
| **Médium** | **Formát** | **Umiestenenie** | **Rozmer / Dimenzia** | **Forma nákupu** | **Počet nasadení** | **Počet impresii, klikov, uverejnení** | **CPT/**  **Jednotková**  **cena** | **Cena spolu bez DPH** | **Cena spolu s DPH** |
| www.aktuality.sk, www.sport.sk, www.azet.sk | leaderboard | floating | 990x250 | balík IMP | 1 | 1 000 000 impresií / balík | …. EUR | …. EUR | …. EUR |
| [www.cas.sk](http://www.cas.sk/) | leaderboard | floating | 990x250 | balík IMP | 3 | 500 000 impresií / balík | …. EUR | …. EUR | …. EUR |
| www.casprezeny.sk, www.eva.sk, www.adam.sk | leaderboard | floating | 990x250 | IMP | 3 | 500 000  impresií / CPT | …. EUR | …. EUR | …. EUR |
| zoznam.sk/topky.sk | PR článok | sekcia | text + obrázok +video | fix | 2 | n/a | …. EUR | …. EUR | …. EUR |
| www.pravda.sk | PR článok | sekcia | text + obrázok +video | fix | 2 | n/a | …. EUR | …. EUR | …. EUR |
| www.hnonline.sk | PR článok | sekcia | text + obrázok +video | fix | 2 | n/a | …. EUR | …. EUR | …. EUR |
| www.correctgreen.sk | PR článok | homepage | homepage 1 | uverejnenie | 10 | 10 uverejnení | …. EUR | …. EUR | …. EUR |
| FB+Insta share + produkcia | FB+Insta | picture/video +text | uverejnenie | 10 | 10 uverejnení | …. EUR | …. EUR | …. EUR |
| newsletter | email | picture+text | email distribucia | 10 | 10 uverejnení | …. EUR | …. EUR | …. EUR |
| **Cena pre rok 2020** | | | | | | | | …. EUR | …. EUR |

* Som platcom DPH v Slovenskej republike:

áno nie (nehodiace sa prečiarknite)

V ............................................, dňa ………………………….

........................................................................

podpis uchádzača alebo osoby oprávnenej

konať za uchádzača

Prílohe č. 2 – Opis predmetu zákazky

Predmetom zákazky je výber dodávateľa na zabezpečenie online mediálneho priestoru pre mediálnu kampaň OP KŽP pre Slovenskú agentúru životného prostredia.

Nákup online mediálneho priestoru sa viaže na nasledovné médiá:

- [www.aktuality.sk](http://www.aktuality.sk),

- [www.sport.sk](http://www.sport.sk),

- [www.azet.sk](http://www.azet.sk),

- [www.cas.sk](http://www.cas.sk),

- [www.casprezeny.sk](http://www.casprezeny.sk),

- [www.eva.sk](http://www.eva.sk),

- [www.adam.sk](http://www.adam.sk),

- [www.correctgreen.sk](http://www.correctgreen.sk),

- [www.zoznam.sk](http://www.zoznam.sk),

- [www.topky.sk](http://www.topky.sk),

- [www.pravda.sk](http://www.pravda.sk),

- [www.hnonline.sk](http://www.hnonline.sk),

Poskytovateľ poskytne plnenie nasledovných služieb pre Objednávateľa:

- nákup mediálneho priestoru vo vybranom online priestore;

- dodanie požadovaného formátu mediálnej kampane vybranému online priestoru na zverejnenie;

- zabezpečenie schválenia spracovaného formátu mediálnej kampane k náhľadu pred zverejnením Objednávateľom;

- monitorovanie zverejnenia formátu mediálnej kampane a ich predkladanie Objednávateľovi v elektronickej verzii.

- Objednávateľ si vyhradzuje právo na schválenie spracovania formátu mediálnej kampane

Predpokladaný časový harmonogram: Od Marec 2020 do Mája 2020

Príloha č. 4 (vzor)

**ČESTNÉ VYHLÁSENIE**

podľa § 32 ods. 1 písm. f) zákona o verejnom obstarávaní

Týmto ja uchádzač.........................................(obchodné meno, sídlo a  IČO uchádzača)................................................... čestne vyhlasujem, že nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V ................................., dňa.............................

..................................................

Podpis uchádzača alebo osoby oprávnenej

konať za uchádzača